Helsingin kaupungin ja yliopiston omistamassa trooppisessa talvipuutarhassa järjestettiin aikoinaan tapahtumia, juhlia ja luokkaretkiä. Lisäksi tuloja Gardenialle tuli tavallisista vierailukäynneistä.

Yritys ei kuitenkaan ollut sellaisenaan tarpeeksi kannattava. Toiminta Gardeniassa maksoi Helsingin kaupungille yli miljoona euroa vuodessa.

Talvipuutarhan lisäksi rakennukselle alettiin miettiä muuta käyttötarkoitusta. Mikään idea ei kuitenkaan ollut tarpeeksi realistinen, jonka vuoksi talvipuutarha päätettiin sulkea vuoden 2015 loppupuolella.

Nyt vuosien jälkeen trooppisesta puutarhasta on jäljellä vain kuivuneet puut ja kasvit. Puista tippuneet lehdet kahisevat jalkojen alla puutarhan läpi kävellessä. Karua näkyä lisää lattialta löytyvä rotanmyrkky.

